དེ་བཞིན་ཆོལ་ཁ་ཡིན་ནའང་སྟོད་ནས་སྨད་རྒྱ་བོད་ས་མཚམས་ཡན་གྱི་མི་མང་ཚང་མ་དཀོན་མཆོག་ལ་བློ་གཏད་ཞུ་མཁན།ཁ་ནས་མ་ནི་བགྲང་མཁན།རྩམ་ཟན་གཅིག་མཚུངས་ཡིན་པས་ཁྱད་པ་དང་ཕྱོགས་རེས་བྱེད་དགོས་པ་ནམ་ཡང་མེད།དེ་བཞིན་ཚེ་རིང་པོ་འཚོལ་གནས་བྱེད་དགོས་ཚེ་སྤྱིར་བཏང་ཚེ་དབང་ཚེ་སྒྲུབ་དགོས་ཀྱང་ཚང་མས་འཕྲོད་བརྟེན་ཐོག་ནས་ཐུགས་གནང་དགོས་པ་མ་ཟད།དེང་སྐབས་གཞོན་སྐྱེས་ཚོའི་ནང་དུག་རྫས་འདྲ་མིན་ཟོས་ནས་ལུས་སེམས་གཉིས་ཀ་འཕྲོ་བརླག་ཏུ་གཏོང་མཁན་ཡོད་ཚོད་འདུག་པས།དེ་དག་ཚང་མ་མི་ཚེ་དོན་ལྡན་ཞིག་ཡོང་ཐབས་ལ་འབད་དགོས།ངེད་ཅག་གནས་ཡུལ་རྒྱ་གར་ལུང་པ་དེ་གནའ་ནས་ད་བར་དུ་བཀའ་དྲིན་བླ་ལྷག་ཏུ་ཆེ་བས།ཚང་མས་ཡུལ་མི་དང་མཐུན་ལམ་བྱེད་དགོས་པ་མ་ཟད།ཡུལ་ཁྲིམས་ལ་བརྩི་སྲུང་ངེས་པར་དགོས།གཙོ་ཆེ་༧གོང་ས་མཆོག་གིས་མ་གཅིག་བུ་ལ་གདམས་པ་ལྟར་བཀའ་སློབ་ལམ་སྟོན་རྣམས་དུས་ཁོམས་བྱུང་ཚེ་ཀློག་པ་ཙམ་མ་ཡིན་པར།དུས་རྒྱུན་དུ་ལག་བསྟར་དགོས་པ་དེ་གལ་ཆེན་རེད།དེ་ལྟར་བྱུང་ཚེ་མཆོད་པ་ཐམས་ཅད་ཀྱི་ནང་ནས་མཆོག་ཏུ་གྱུར་པ་དེ་བླ་མར་མཆོད་པ་དེ་མཆོག་ཡིན་ཙམ་ཆོས་འཇིག་རྟེན་གཉིས་ཀའི་དོན་ཡིན་པས་ཚང་མ་ཐུགས་ལ་འཇོགས་རོགས་གནོངས་ཅེས་གསུང་སོང་།།